ועדת הכלכלה, כנסת 25, פרוטוקול מספר 137, 2023-06-13 00:00

אלון שוסטר: בוקר טוב

אלון שוסטר:  ברשות יושב ראש ועדת הכלכלה דוד ביטן, אני מתכבד לעמוד בראש הישיבה הזו שמבחינתי היא מחברת בין העולם הפרלמנטרי הנוכחי שלי - אני חבר הוועדה המכובדת - ויחד עם חבר הכנסת טור פז ונוספים אנחנו בראש השדולה להוקרת המילואים

אלון שוסטר:       אני רוצה להודות לחברים ולחברות במדים ובאזרחי שחלקם משרתים במילואים ולאנשי משרד הביטחון ואחרים שיסייעו לנו כאן היום ועושים זאת בשוטף

אלון שוסטר:  אני מודה לחברי העמותה, ליושבי ראש עמותת המילואימניקים שנמצאים כאן ובמהלך היום הזה ילוו אותנו בוועדות ובהתכנסויות

אלון שוסטר:      אנחנו משתדלים להיות יעילים ולעסוק בכל ועדה בנושא רלוונטי ונדמה לי שכאן בתחום הכלכלה הנושא משמעותי ביותר

אלון שוסטר:  ברשותכם אני אומר מילה

אלון שוסטר:  אני חושב שהגיע הזמן אחרי 75 שנים ואחרי שמיצינו את האנרגיה הראשונה של הקמת המדינה וההתנדבויות למיניהן ותחושת השליחות, ואחרי שבשנים האחרונות, בהובלת צה"ל ומשרד הביטחון ובליווי מסור של הכנסת והעמותה, התקדמנו בתחום ההוקרה של המשרתים עצמם, המפקדים והחיילים

אלון שוסטר:  אני חושב שהגיע הזמן לשים על סדר היום, בתמיכה של הביטוח הלאומי ושל משרדי הממשלה, את המעסיקים ואת העצמאים

אלון שוסטר:      יש מוסכמה שאני יכול להבין מהיכן היא באה אבל אני חושב שהרבע האחרון של המאה הראשונה לכינונה של מדינת ישראל הגיע הזמן שמדינת ישראל תיקח אחריות על מלוא התשלום בגין יציאה למילואים

אלון שוסטר:  עסקים, בוודאי קטנים ובינוניים, חייבים לקבל מהמדינה את מלוא העלות

אלון שוסטר:  הם לא צריכים לשאת בנטל ההוצאות של המשכורת של מי שלא עובד ונקרא בשם הלאום למשימה כל כך חשובה

אלון שוסטר:  גם העצמאים צריכים להיות בעניין

אלון שוסטר:  אנחנו צריכים לעסוק בסוגייה הזאת

אלון שוסטר:  אגב, תג המחיר, כמו שנראה, הוא לא מיליארדים בשנה אלא הוא בסדרי גודל של המדרגות שהממשלה הקודמת והממשלה הזו מציגה ואני חושב שזה מה שצריך לשים על סדר היום

אלון שוסטר:      ברשותכם, אני רוצה להעביר את רשות הדיבור לחברי חבר הכנסת טור פז

משה טור פז: בוקר טוב

משה טור פז:  תודה ליושב ראש הוועדה דוד ביטן, תודה לך חברי אלון שוסטר על הובלת הנושא יחד איתי

משה טור פז:      אנחנו באים מוועדת חוץ וביטחון, כמו חלק מהנוכחים כאן

משה טור פז:  שם דיברנו קלישאות, כבר הזהרתי, ודיברנו קצת על הרוח אבל בואו נדבר כאן קצת על הכסף

משה טור פז:  בסוף זה חלק מתפקיד הוועדה

משה טור פז:       יש שני אתגרים כלכליים בנושא המילואים אבל אולי אתגר העל הוא שחייל המילואים לא יפסיד

משה טור פז:  זה נשמע כאילו מובן מאליו אבל זה ממש לא מובן מאליו

משה טור פז:  אני רוצה להתחיל דווקא עם דוגמה של חייל שהרוויח

משה טור פז:  היה לי חייל עצמאי, הוא היה וטרינר

משה טור פז:  הוא היה עושה הרבה ימי מילואים כי עשינו בשנות ה-90 וה-2000 המון ימי מילואים

משה טור פז:  הוא היה מרוויח ממילואים

משה טור פז:  פעם שאלתי אותו – הכינוי שלו הוא ג'מוס והוא עד היום וטרינר מעולה בתל אביב, אייל אברהמי – למה הוא בא למילואים בחדווה כזאת

משה טור פז:  הוא אמר שהוא עצמאי, הוא עושה ניתוחים לבעלי חיים ומזה הכסף הגדול שלו, אז הוא בא למילואים ומשחררים אותו לשש שעות, הוא קופץ, עושה ארבעה ניתוחים וחוזר

משה טור פז:  אבל ג'מוס הוא החריג

משה טור פז:       לנושא הכלכלי

משה טור פז:  בשנת 2023 האתגר העיקרי שלנו הוא אתגר המינימום

משה טור פז:  אלה שמרוויחים מינימום והיום הם חלק גדול מאוד מהמערך

משה טור פז:  כ-50 אחוזים מהמערך הם למעלה מעיל 20 ורובם מרוויחים כלום ושום דבר, למעט ההייטקיסטים אבל הם בשוליים

משה טור פז:  הסטודנטים, אלה שעובדים באבטחה

משה טור פז:  בחור כזה שיוצא למילואים, הוא יוצא למילואים ומפסיד כסף

משה טור פז:  האתגר שלנו הוא שהוא ירוויח כסף

משה טור פז:  שבגיל 25 הוא יגיד לעצמו או לבת זוגו או לבן זוגו – בואו נזכור שיש לנו 20 אחוזים משרתות במילואים - שכדאי לו לצאת למילואים כי הוא מרוויח בגינם

משה טור פז:  כמה הוא צריך להרוויח בגינם? כפול משכר המינימום

משה טור פז:  באזור השכר הממוצע במשק

משה טור פז:  אם נגיע לשם, יהיה הרבה יותר קל לקרוא לאנשים למילואים

משה טור פז:  הם לא יבואו בגלל הכסף

משה טור פז:  שום סכנת חיים לא שווה את זה

משה טור פז:  במבצע חומת מגן, כשאורן צלניק נהרג, זה לא היה עוזר לו אם היינו משלמים לו כפול

משה טור פז:  זה לא היה עוזר להורים שלו

משה טור פז:  שום דבר לא עוזר להם עד היום

משה טור פז:  אבל לפחות כל אלה שנשארים בחיים, והם הרוב ברוך השם, שיקבלו תגמול ראוי

משה טור פז:      יש לנו כבר אתגר לשנת 2024, אדוני יושב ראש ועדת הכלכלה

משה טור פז:  אחרי שנפתור את נושא המינימום, אנחנו צריכים לפתור את נושא המעסיקים

משה טור פז:  אני אומר בצורה לא פוליטיקלי קורקט, זה די מחורבן להעסיק אנשי מילואים

משה טור פז:  זו האמת

משה טור פז:  אתה מפסיד אותם בעבודה, אתה לא מקבל את מלוא העלות וזה באג שאנחנו צריכים לפתור אותו ומיד נדבר על כך, על עלות מעסיק וכולי

משה טור פז:  אתה גם משלם מחירים מקצועיים כי אם הוא איש טוב ואתה מחזיק אותו, כשהוא לא נמצא אתה מפסיד ואת זה גם כסף לא ישלים אבל בואו לפחות נכסה את שתי הפינות הכלכליות האלה, ששכר המינימום יוכפל ושהמעסיקים יקבלו אתה כיסוי הראוי

משה טור פז:  תודה

אלון שוסטר: תודה רבה

אלון שוסטר:  עקב הימצאות תת-אלוף ודמני בוועדת החוץ והביטחון, אני מבקש מסגן אלוף אבישג סבג ראובן להתייחס להיבטים הכלכליים שחלקם הועלו כאן

אבישג סבג ראובן: שלום לכולם

אבישג סבג ראובן:  ראש ענף מילואים של צה"ל

אבישג סבג ראובן:  לפני שאני אתייחס להיבטים הכלכליים, אני ארצה לומר מספר דברים

אבישג סבג ראובן:  חלקכם שמעתם אותם בוועדת חוץ וביטחון אבל חלק נכבד לא השתתף בוועדה

אבישג סבג ראובן:      מערך המילואים מונה כ-130,000 משרתים פעילים שמבצעים 20 ימים בשלוש שנים

אבישג סבג ראובן:  המשמעות של ביצוע המילואים, זאת אומרת ביצוע שירות מילואים פעיל ותדיר

אבישג סבג ראובן:  זה לא כל היקף מערך המילואים

אבישג סבג ראובן:  מערך המילואים הוא גדול יותר מהיקף הפעילים והוא מופעל לפי הצרכים ולפי הכשירויות הנדרשות

אבישג סבג ראובן:      מדי שנה אנחנו עורכים סקר במערך המילואים ומגלים היכן הקשיים שיש לנו במערך ומה חושבים המשרתים

אבישג סבג ראובן:  לאחרונה, הסקר האחרון ביצענו, אחד הדברים שעלו בצורה משמעותית היה כל עולם ההכרה החברתית והתחושה של המשרתים בהיבט התגמול וההוקרה עבורם

אבישג סבג ראובן:  צה"ל פועל נמרצות, בשיתוף הרבה מאוד גורמים, לשיפור המענה והתאמתו למציאות המשתנה

אבישג סבג ראובן:  אחד האתגרים המרכזיים שלנו הוא האמון שיש למשרתים במערכת והתפיסה של החברה עצמה

אבישג סבג ראובן:  אתגר נוסף הוא אתגר הפיקוד

אבישג סבג ראובן:  אנחנו נמצאים בשורות מפקדים מלאות אבל אחד האתגרים הוא באמת לייצר המשכיות ולהמשיך לפתח מפקדים וזה למול תקופת זמן בחייו של המשרת היא משתנה, בין אם זה כשהוא סטודנט, בין אם זה כשהוא התחיל עבודה חדשה, הקים משפחה

אבישג סבג ראובן:  צה"ל ומערך המילואים הוא כשיר והכרחי למעמד צה"ל, הוא כשיר למשימותיו

אבישג סבג ראובן:      אנחנו רואים את עולם השירות הפעיל כעולם שמתחלק למערך משרת מילואים גם בקריה וגם ביחידות אחרות וגם מערך שהוא מערך קרבי

אבישג סבג ראובן:  לכן ביצענו הגדרות ואיזושהי הבחנה בין המערכים

אבישג סבג ראובן:  בגדול אחוז האיוש בצה"ל במערך הלחימה והקצינים עומד על 133 אחוזים שזה אחוז גבוה והשורות מלאות

אבישג סבג ראובן:  אנחנו נמצאים בשנה השנייה של מבצע שובר גלים שעדיין מתמשך ויש בו עלייה בהיקף הנחיצות של משרתי המילואים וגידול משמעותי בכמות המסגרות המבצעות תעסוקה מבצעית כאשר חלקן מבצעות - בצורה שאושרה בכנסת עת הגענו וביקשנו לאשר – תעסוקה מבצעית שנייה

אבישג סבג ראובן:  מכאן העומס שגדל גם על המעסיקים, גם על המשפחה, גם על מי שהוא סטודנט

אבישג סבג ראובן:  אנחנו באמת עושים הכול ואפשר לראות את זה גם בהחלטה הקודמת שהובלנו ביחד עם השדולה ועם חבר הכנסת שוסטר בכל העולמות של טיפול במפקדים

אבישג סבג ראובן:  השנה אושר בישיבת הממשלה האחרונה מענה רחב יותר שהוא אמור לגעת בהיקף רחב של משרתים, ב-130,000 המשרתים ולתת להם איזשהו מענה שלא היה עד היום שהוא נוגע בכל עולמות כלכלת הבית, עולמות הפרט, קייטנה, משפחה, סטודנטים

אבישג סבג ראובן:       גם כאישה וגם בכלל אני חושבת שנכון לציין את זה שמערך המילואים, בהמשך ישיר מעולמות הסדיר, גדל בעולמות הנשים

אבישג סבג ראובן:  אנחנו רואים גידול

אבישג סבג ראובן:  אמנם הגידול הוא תמיד מתון והוא באחוזים קטנים אבל נומינלית אנחנו רואים את הגידול בהיקף הנשים

אבישג סבג ראובן:  יפה לראות שהן מתפתחות גם בעולמות המפקדים

אבישג סבג ראובן:  אפשר לומר שהיום 26 אחוזים ממערך קצונת ה-טומכ"ל הן נשים, במערך הלחימה הן מהוות 10 אחוזים, נשים מפקדות

שרון ניר: במילואים

אבישג סבג ראובן: במילואים

אבישג סבג ראובן:  אני ראש ענף מילואים

אבישג סבג ראובן:  אני יודעת לדבר רק מילואים

אלון שוסטר: רק לחדד

אלון שוסטר:  10 אחוזים מהלוחמים הן לוחמות?     

אבישג סבג ראובן: לא

אבישג סבג ראובן:  10 אחוזים מהמפקדים הלוחמים הן לוחמות

אלון שוסטר: יישר כוח

אבישג סבג ראובן: מבחינת התייצבויות לתעסוקות מבצעיות ואימונים, אנחנו רואים איזשהו גידול בהתייצבויות

אבישג סבג ראובן:  אנחנו רואים שיש עמידה מלאה בתקנים ובכשירות הנדרשת גם בתעסוקות מבצעיות וגם באימונים וזה משהו שהוא באמת שייך גם ללכידות המסגרת ולחוסן של אותה פלוגה או גדוד המגיע לבצע תעסוקה מבצעית

אבישג סבג ראובן:       היבט התגמולים שגם אותו חשוב להבין

אבישג סבג ראובן:  אנחנו השנה משלמים תגמולים בהיקף של 500 מיליון שקלים

אבישג סבג ראובן:  זה הצפי לסיום שנה למשרתי המילואים

אבישג סבג ראובן:  אני מדברת על התגמול הנוסף המיוחד והשתתפות בהוצאות

אבישג סבג ראובן:  זה נוגע במספר רב של משרתי מילואים, מעל 100,000 משרתים שמקבלים את התגמולים

אבישג סבג ראובן:       אנחנו בעבודת מטה עמוקה בכל עולמות התגמול המזערי

אבישג סבג ראובן:  זה מתבצע בשיתוף פעולה מלא עם ביטוח לאומי שחבריו נמצאים כאן והם שותפים לעבודה שלנו ביום יום

אבישג סבג ראובן:  אנחנו בעבודה על מנת לבחון את הגידול בתשלום - אמרו 204 שקלים אבל היום זה כבר יותר, הסכום הוא 215 שקלים - ליום מילואים ולהתאים אותו לסכום הממוצע במשק

אבישג סבג ראובן:  צריך להגיד שלעבודה הזאת כרגע אין תקציב שממש יושב מול העבודה

אבישג סבג ראובן:  מדובר כאן בתקציב רב

אלון שוסטר: יש הערכה מה יהיה גובה התקציב?     

אבישג סבג ראובן: אני פחות יודעת לתת לך הערכה תקציבית לזה אבל אני יכולה להגיד לך שזה תקציב מכובד

אלון שוסטר: אני מציע לקרוא לזה התגמול הבסיסי

אלון שוסטר:  המזערי, ממעיט את זה

אלון שוסטר:  מקטין את זה

אבישג סבג ראובן: צריך להגיד שבסופו של דבר מניתוחים שעשה ביטוח לאומי וגם אנחנו זה אמור לגעת בין 70 ל-80 אלף משרתי מילואים

אבישג סבג ראובן:  בעבודה שביצענו היום אנחנו נוגעים כמעט בכולם

אבישג סבג ראובן:  זאת אומרת, התגמולים שאנחנו מביאים היום הם כן יגעו גם במשרתים שיש להם את הפער בשכר הבסיסי

אבישג סבג ראובן:  זאת אומרת, אולי לא בקייטנות כי להם אין ילדים אבל הם כן יגעו בעולמות כלכלת הבית שזה חשמל וארנונה

אבישג סבג ראובן:  זה משהו שמבוצע

אבישג סבג ראובן:      אחד הדברים שגם יסייעו והוא בתהליך הרבה יותר מתקדם כי הוא דורש רק את אישור פנים צה"ל, זה כל עולמות התגמול לכשירות מבצעית

אבישג סבג ראובן:  אנחנו נמצאים בעבודת מטה מתקדמת על מנת לאפשר תגמול למי שמבצע בין ארבעה לתעשה ימים והיום הוא לא מקבל תגמול על הימים האלה אלא הוא מקבל רק את שווי השכר שלו, מה שאמרנו לגבי שלושה חודשים אחורה או התגמול המזערי אם הוא לא עובד או מועסק

אבישג סבג ראובן:  התגמול הזה בא לתת עוד איזשהו בוסט לאלה שמבצעים בין ארבעה לתשעה ימים ולא מגיעים למדרגת התגמול הראשונה שהיא 10 ימים

אבישג סבג ראובן:       בתוך כל זה אנחנו צריכים להגיד שגם בשנה החולפת יחד עם הביטוח הלאומי בוצע תיקון משמעותי של כל נושא משפרי השכר שגם הוא נוגע לאוכלוסייה צעירה והוא אמר שכל מי שערב יציאה לשירות מילואים, שכרו עלה באופן משמעותי, יעלה באותה מידה, יעשו את החישוב לפי השכר הגבוה שלו

אבישג סבג ראובן:  אם הוא הרוויח 5,000 שקלים וערב שירות המילואים, נגיד חודש לפני, השכר עלה ל-9,000 שקלים – יתקנו אותי חבריי אם אני לא מדייקת – יתחשבו בשכר הגבוה יותר

אבישג סבג ראובן:  זה כבר נגע בהיקף רחב של משרתים

אבישג סבג ראובן:  זה כמובן תקציב צה"ל שהועבר לנושא הזה

אבישג סבג ראובן:      אני אציין את ההחלטות החדשות

אבישג סבג ראובן:  בנושא הסטודנטים, על אף שיש ועדה שמרכזת את זה, אנחנו מתכוונים להעניק הקלות משמעותיות לסטודנטים

אבישג סבג ראובן:  העדפה בכל נושא פרויקט הדיור במחיר מטרה, להקנות אחוזים מסוימים במחיר מטרה שהם יהיו עבור משרתי מילואים פעילים

אבישג סבג ראובן:  זה משהו שמשרד הבינוי והשיכון ממש התקדם בו

אלון שוסטר: כלומר, הכוונה לשריין מקומות או לתת תעדוף בניקוד, בשקלול?     

אבישג סבג ראובן: זה יהיה תעדוף אבל יהיו אחוזים מסוימים שיוקצו עבור משרתי מילואים

אבישג סבג ראובן:  לשון ההחלטה עוד לא יצאה ופורסמה לציבור

אבישג סבג ראובן:  אני אומרת כאן את הכוונות ואני אומרת שגם אלו היו הכוונות של משרד הבינוי והשיכון

אבישג סבג ראובן:  אנחנו נחכה לראות את הפרסום הסופי של זה

אלון שוסטר: אבישג, תחתרי אומץ ובנחישות להטבות הנוספות

אלון שוסטר:  אולי לנושאים שהם כלכליים פרופר

אלון שוסטר:  אני כמובן שומר לך את האפשרות להגיב בהמשך לדברים שתשמעי

אבישג סבג ראובן: אני רוצה להגיד שבשנה האחרונה כן ביצענו איזשהו תהליך עם משרד הכלכלה, בעיקר עם הרשות לעסקים קטנים ובינוניים כחלק מהחלטת ממשלה שהובלנו

אבישג סבג ראובן:  יש לנו את המאיץ העסקי, אקסלרטור

אבישג סבג ראובן:  נבחרו 14 מיזמים של משרתי מילואים שמתעסקים משלב החשיבה על המיזם והם משרתי מילואים פעילים, עד הפיתוח שלו

אבישג סבג ראובן:  זאת באמת תנופה לחבר'ה הצעירים

אבישג סבג ראובן:  ראינו שם ממש את שכבת הצעירים שבאו עם רעיונות מאוד מאוד ייחודיים

אבישג סבג ראובן:  נבחרו 14 פרויקטים

אבישג סבג ראובן:  עמותת 8200 היא העמותה המלווה

אבישג סבג ראובן:  זה משהו שהתחיל

אבישג סבג ראובן:       עולמות של הוקרת המעסיקים כשאת את הנושא הזה הוביל קמל"ר ואנשיו שיושבים כאן

אבישג סבג ראובן:  הבנו שמקום, עסק או בעל עסק שהוא מעודד את היציאה למילואים או שיש לו מספר רב של משרתים במילואים, שהוא באמת מאפשר להם לצאת בחיוך, אנחנו צריכים לבוא ולומר לו תודה

אבישג סבג ראובן:  קמל"ר מגיע לבעלי העסקים, נותן להם תעודה, אומר להם תודה, רותם אותם למשימה

אבישג סבג ראובן:  כמובן שאי אפשר להגיע לכולם אבל הוא הלך למרכזיים בהם, לאלו שיש בהם ממש נבחרת של משרתי מילואים וגם למורכבים, לאלה שהיו מורכבים לנו

אבישג סבג ראובן:       לגבי הנושא הספציפי שהעלית כאן

אבישג סבג ראובן:  צה"ל עשה עבודת מטה - נמצא כאן גם חברי שהיה שותף לעבודה - שהיא עבודת מטה נרחבת כדי לעמוד על מה הפיצוי הנדרש למעסיק

אבישג סבג ראובן:  אני חייבת לומר שהנושא הזה הוא מאוד מורכב גם בחישוב שלו, גם בהבנת הצורך ובעיקר בהיבט התקציבי

אבישג סבג ראובן:  בסופו של דבר יש משאב, צריך לחלק אותו ולהגיד מה ראשון ומה שני ואחד הדברים שעלו בסדר עדיפות גבוה יותר זה הנושא של התגמול המזערי שבקדימות זה משהו שיבוצע

אבישג סבג ראובן:  נכון יהיה לעסוק בנושא של הכלכלה מכאן ואילך אבל זה לא נמצא כרגע בעבודה שהיא ברת ביצוע או הצגה, אבל זה משהו שצה"ל מכיר ועוסק בו

אלון שוסטר: תודה רבה

אלון שוסטר:  שימו לב לשעון

אלון שוסטר:  כלכלת הזמן שלנו נותנת לנו עוד 35 דקות לדיבור

אלון שוסטר:  אנחנו מתכבדים גם ביושבת ראש נוספת של השדולה, תת-אלוף שרון ניר, חברת הכנסת, שנמצאת אתנו וחברי כנסת נוספים

אלון שוסטר:  מי מחברי הכנסת שירצה להתבטא, תאמרו לי ותשתלבו

אלון שוסטר:      נשמע עכשיו את אופיר כהן שהוא מנכ"ל עמותת המילואים

אלון שוסטר:  בבקשה

אלון שוסטר:  תמקד את הנושאים לדיון

אלון שוסטר:  לפי היושב ראש של הוועדה הזו, שרוחו מרחפת מעלינו, אנחנו חייבים להיות ממוקדים

אלון שוסטר:  כולנו חכמים, כולנו יודעים את התורה ועכשיו מה צריך לעשות

אופיר כהן: בוקר טוב

אופיר כהן:  אני יושב ראש העמותה למען משרתי המילואים

אופיר כהן:  אני ממוקד בדברים שלנו

אופיר כהן:  יש לנו רשימה ארוכה מאוד של דברים כלכליים שאנחנו רוצים ומנסים לשנות עם השנים אבל כאן באמת חשוב לדבר על שני דברים שכבר הזכרתם אותם בעבר אבל אני אגיד למה הם חשובים בשנתיים האלה יותר מאשר בעבר

אופיר כהן:      יש שינוי מצב

אופיר כהן:  אנחנו לא נמצאים באותו מצב כמו שהיינו לפני ארבע שנים, חמש שנים, עשר שנים

אופיר כהן:  בשנתיים האחרונות כמות התעסוקות המבצעיות גדלה בערך פי שלוש

אופיר כהן:  זה נמצא גם בגרף שלך אכ"א שהצביע על זה קודם לכן

אופיר כהן:  זאת אומרת, אם בעבר יחידת מילואים רגילה הייתה עושה תעסוקה מבצעית אחת לשלוש שנים, היום הן עושות אחת לשנתיים ולפעמים גם אחת לשנה וזה הגדיל בצורה משמעותית מאוד את כמות ימי המילואים שאותן יחידות עושות

אופיר כהן:      אני אתייחס ל-מ"פים ולמג"דים של אותן יחידות

אופיר כהן:  כאשר מ"פ ומג"ד עושה תעסוקה אחת לשנה, הוא עסוק כל השנה בתעסוקה המבצעית הזאת

אופיר כהן:  מהרגע שהצו יוצא, תכנון כוח האדם, ועד הרגע שהוא מסיים את התעסוקה וגם אחרי זה, הוא מתעסק בתעסוקה

אופיר כהן:  הדבר הזה הכביד בצורה בלתי רגילה על אותה אוכלוסייה

אופיר כהן:  למה אותה אוכלוסייה נפגעת? אם אותה אוכלוסייה מקבלת שכר מינימום בגלל שהיא סטודנטים או בגלל שהם פרשו מאיזשהו תפקיד בצבא ולא גררו את השכר וכן הלאה, אז הם מקבלים כסף לפי התגמול המזערי עליו דיברנו לפני כן

אופיר כהן:  זה אומר שכל שנה במשך חודש-חודשיים הם משתכרים בתגמול שהוא תגמול שלא רלוונטי לפוטנציאל ההשתכרות שלהם

אופיר כהן:  זה פוגע בהם

אופיר כהן:  מי שנמצא בבית שואל אותם למה הם עושים את זה, הוא אומר שלא יכול להיות שאנחנו תורמים למדינה כל כך הרבה - - -     

אלון שוסטר: אופיר, אני עוצר אותך כי אתה נכנס לפינות

אלון שוסטר:  תמשיך

אלון שוסטר:  נושא אחד הוא התגמול, זה שקראנו לו המזערי

אופיר כהן: תודה רבה על המיקוד

אופיר כהן:  עכשיו אני ממש מרגיש בבית

אופיר כהן:  כמו שאשתי אומרת לי, תתמקד

אופיר כהן:      הדבר השני הוא עניין המעסיקים

אופיר כהן:  בעבר לא התעסקנו בעניין המעסיקים אבל עניין המעסיקים גם הפך להיות כבד

אופיר כהן:  אנחנו עמותה שמקבלת פניות מאנשי מילואים

אופיר כהן:  ברצף השנים אנחנו מקבלים עשרות פניות כל שנה

אופיר כהן:  בשנתיים האחרונות אנחנו מקבלים מאות פניות כל שנה בגלל אנשים שהמעסיקים שלהם לא רוצים להעסיק אותם יותר בגלל כמות ימי המילואים שהם עושים בגלל התעסוקות המבצעיות

אופיר כהן:  למה הם לא רוצים להעסיק אותם? כי הם מממנים סדר גודל של 30 אחוזים מהשכר שלהם בזמן שהם עושים תעסוקה מבצעית

אופיר כהן:  אם זה עסק קטן, הוא לא נפגע רק מזה שהוא מסבסד את מדינת ישראל ואת המילואים של אותו חייל, אלא הוא נפגע גם מהנזק הישיר שהעובד שלו נמצא במקום

אופיר כהן:  זה דבר שהוא בלתי מתקבל על הדעת

אופיר כהן:  אנחנו חייבים לשנות אותו

אופיר כהן:  אני לא רואה אותו באיזשהו מדרג חשיבות נמוך

אופיר כהן:  זה מדרג חשיבות מאוד גבוה, בטח בתקופה הנוכחית

אופיר כהן:      אני רוצה להודות לביטוח הלאומי שנציגיו יושבים כאן שעובדים איתנו בשיתוף פעולה במשך השנה ועוזרים להרבה מאוד אנשים ונותנים תשומת לב מיוחדת לאנשי המילואים

אופיר כהן:  תודה רבה

אלון שוסטר: תודה רבה

אלון שוסטר:  מוטי, ראש אגף עבודה, התאחדות התעשיינים

אלון שוסטר:  ראיתי את הצעת החוק שגיבשתם

אלון שוסטר:  על זה בדיוק אני מבקש שתמקד את הדברים

אלון שוסטר:  תודה

מוטי עזרן: בוקר טוב

מוטי עזרן:  אני אמקד את הדברים בנושא אבל אני אקדים ואומר שהתאחדות התעשיינים, חוץ מזה שהיא מברכת על היוזמה והקידום של הנושא המאוד מאוד חשוב הזה, היא רואה באחריות נושא הנטל במילואים מעמד מאוד מאוד משמעותי בחברה והיא מקדמת את זה ומעודד את זה בכל דרך אפשרית

מוטי עזרן:  ההתאחדות בעבר חתמה על אמנות לשמירה על זכויות של עובדים והיא לא מלינה חלילה לא על הירידה בפריון שחווים מעסיקים, לא על אובדן ימי עבודה ולא על הפגיעה המשמעותית בתפעול של כל עסק קטן כגדול במדינת ישראל, ואנחנו נמצאים במחסור מאוד מאוד גדול של כוח אדם בתעשייה וזה מורגש כל יום

מוטי עזרן:      אנחנו רוצים להעלות את הנושא שגם היושב ראש דיבר עליו וגם חבר הכנסת טור פז דיבר עליו וזה המימון

מוטי עזרן:  מעסיקים של משרתי מילואים בעצם מממנים את המדינה בכל העלויות הנלוות להפרשות לפנסיה, הפרשות לתגמולים

מוטי עזרן:  הערכה כלכלית שעשה אגף כלכלה בהתאחדות הביאה להערכה שמגיעה ל-1

מוטי עזרן: 3 מיליארד שקלים בין השנים 2014 ל-2021

אלון שוסטר: בוא נדבר במונחים של שנה

מוטי עזרן: כל שנה בממוצע, אנחנו מדברים על שנת 2021 עם 210 מיליון שקלים, על שנת 2020 – אבל זו שנת קורונה – עם 144 מיליון שקלים

מוטי עזרן:  כל שנה מאות מיליוני שקלים יוצאים מכיס המעסיק למימון של עלויות שהמדינה אמורה לשאת בהן כדי שעובד יוכל לשרת במילואים ולעשות את זה בלי להירתע מהעסקת משרתים במילואים

אלון שוסטר: אני עוצר אותך רק כדי לכבד את הגעתו של תת-אלוף ודמני מאכ"א שמסיים בקרוב את התפקיד הממושך והחיוני מאוד

אלון שוסטר:  רק אומר לו שאנחנו כרגע מתמקדים בסוגיית המעסיקים

אלון שוסטר:  תרומתם של המעסיקים מתבטאת בתחילת העשור השלישי של המאה הזאת בכ-200 מיליון שקלים בשנה

אלון שוסטר:  זה סכום גדול אבל הוא סכום שלדוגמה היום סדר גודל ממנו הועמד כבר בהחלטת ממשלה מלפני מספר שבועות לטובת סיוע לחיילים, למשרתים עצמם

אלון שוסטר:  כלומר, זו לא נקודה מופרכת במערך התקציבי הכולל שלנו

אלון שוסטר:  לכן הצעת החוק שלכם

מוטי עזרן: כמו שאמרתי וכמו שאמר כבוד יושב ראש הוועדה, אנחנו הצענו כבר בכנסת הקודמת הצעת חוק שתביא לפתרון ובעצם לביטול או השתתפות במימון של המעסיק בשירות המילואים של העובדים שלו

מוטי עזרן:  הצענו שאת חלקו של המעסיק בהפרשות הסוציאליות, בעלויות הנלוות, המדינה תממן באמצעות הביטוח הלאומי וכך גם מעסיקים יוכלו להיות יותר מכילים בחלק הזה שיעסיקו עובדים שמשרתים במילואים וגם לא יישאו בנטל שבסופו של דבר לא אמור להיות על חשבונם

אלון שוסטר: תודה רבה

אלון שוסטר:  בהמשך נגיע לחברים מהביטוח הלאומי ויהיה כדאי להתייחס, כולל לסוגיית העצמאים

אלון שוסטר:  סא"ל במילואים יוסי טובור שבמבצע האחרון קרע את גיד אכילס והוא הגיע מדדה אבל רב נחישות

יוסי טובור: תודה רבה על ההזדמנות לדבר כאן בוועדה

יוסי טובור:  אני אדבר בשני כובעים – כובע אחד שלי בתור מפקד בצבא והכובע השני שלי הוא כמנכ"ל של שתי חברות, מעסיק למעלה מ-400 עובדים מתוכם אחוז לא קטן שמשרת במילואים ברמה כזאת או אחרת

יוסי טובור:      אני חייב להגיד שכחייל מילואים - יש לי שישה ילדים - כאשר היו לי חמישה ילדים כבר יכולתי לקבל פטור מהצבא אבל בכל זאת אנחנו נותנים את כל כולנו למען המדינה בכל הזדמנות שיש

יוסי טובור:  אני רואה את זה על כל אחד ואחד מהחיילים שלנו

יוסי טובור:  זה גם אצלנו בפלוגה תנאי לקבלה, לגדוד שהייתי והיום אני בחטיבה הדרומית

יוסי טובור:       כמעסיק אנחנו נפגעים מספר פעמים

יוסי טובור:  קודם כל, 40 אחוזים מההפרשות הסוציאליות שמועמסות עלינו לא משולמות

יוסי טובור:  שנית, עובד שלי מחזיק רכב שלי, הוא נוסע איתו לכל קצוות הארץ

יוסי טובור:  אמר כאן אופיר, זה לא מתחיל בצו אלא מתחיל בהיערכות, בחפיפה בגזרה וכולי

אלון שוסטר: זה נכון

אלון שוסטר:  רכב חברה מאוד חשוב במילואים

קריאה: זה תנאי לקבלת תפקיד מ"פ ומג"ד

יוסי טובור: הדלק וההוצאות האלה, גם הן מושתות על המעסיק ובסופו של דבר העובד לא נמצא במפעל בזמן העבודה, לא נמצא בחברה ואני לא מקבל את התפוקה שאני צריך לקבל ממנו

יוסי טובור:  זה מסתכם במשך השנה בהרבה מאוד כסף שיוצא מצד המעסיקים כאשר בפועל – ואמרו כאן מאגף כוח אדם – יש אחוז אחד מסך אנשי המילואים שעושים עד 20 ימים בשנה

אבישג סבג ראובן: זה לא מה שאמרנו

אמיר ודמני: יש 130,000 משרתי מילואים, מה שנקרא משרת מילואים פעיל

יוסי טובור: אני מתקן את הנתון הזה

יוסי טובור:  אני חושב שכמו שיש תעדוף של חייל שמשרת מילואים פעיל, צריך להיות גם מעסיק מועדף

יוסי טובור:  זאת אומרת, יש מעסיקים שמעסיקים ברמה מסוימת מספר אנשים, יש כאלה שנותנים יותר אפשרות ומקבלים את זה יותר בחפץ לב ולכן צריך ליצור איזשהו תעדוף כזה

יוסי טובור:      הפתרונות יכולים להיות במגוון תחומים

יוסי טובור:  כמו שאמרנו, פיצוי בגין יום העסקה

יוסי טובור:  הפעם השנייה יש לנו את ההתמודדות של חיילי המילואים כאנשי משפחה

יוסי טובור:  זאת אומרת, היום יום העבודה שלך אמנם מתחיל ב-8:00 בבוקר ונגמר ב-5:00 בערב, ובגין זה אתה מקבל פיצוי, אבל כשאתה לא מגיע הביתה, אשתך צריכה לטפל בילדים לבד

שרון ניר: או בעלך

יוסי טובור: או בעלך

יוסי טובור:  אני יכול להגיד שאשתי עובדת בנק בינלאומי ואם אני עושה חמישה ימי מילואים ברציפות, היא מקבלת אפשרות לאחר שעה בבוקר שזה סוג מסוים של פיצוי

אלון שוסטר: בנק לאומי ייתן יותר

יוסי טובור: לסיום דבריי אני רוצה לומר משפט אחד

יוסי טובור:  אמר כאן אופיר, ובאמת אני מחדד את הדברים, שאנחנו בתקופה קצת שונה מזו שהייתה בעבר

יוסי טובור:  התקופה הזאת ניכרת בפילוג הזה שיש בעם והמילואים, עוד משהגענו מהשירות הסדיר שלנו, זה הדבק שמאחד גם אם אתה נמצא בשני קצוות המפה הפוליטית וגם אם אתה לא מסכים

יוסי טובור:  המילואים ימשיך את זה

יוסי טובור:  ככל שאנחנו נחזק את מערך המילואים, אני חושב שזה יהיה עוד אמצעי ברמה הכללית לחבר את הדבק הזה בתוך העם

אלון שוסטר: תודה רבה

אלון שוסטר:  בשולי הדברים אני אומר שהפילוג בעיני מי שמשרת

אלון שוסטר:  כמובן העניין הגדול הוא מי שלא וצריך למצוא בחדרים אחרים את התשובה לשירות המשותף

אלון שוסטר:       נעבור לנציגי ממשלה - משרד האוצר, ביטוח לאומי, משרד הכלכלה

אלון שוסטר:  נתחיל עם האוצר

דן נימני: אגף התקציבים

דן נימני:  לגבי כל הדברים שאמרו כאן, גם על המעסיקים וגם על התגמול המזערי, כפי שציינה אבישג מאכ"א, אנחנו עובדים כרגע, בימים האחרונים וגם סביב התר"ש, על בחינה של כלל ההטבות גם לחיילים משוחררים וגם למשרת מילואים, בפרט ללוחמים המשרתים

דן נימני:  בתוך זה גם על הסוגייה של המעסיקים והתגמול המזערי

אלון שוסטר: תחדד את הנושא של המעסיקים

אלון שוסטר:  מה שדובר כאן בתחום המעסיקים, מה נמצא אצלכם?     

דן נימני: הסוגייה של ההפרשה של המעסיק

דן נימני:  נאמרו כאן סכומים שונים

דן נימני:  יחד עם ביטוח לאומי אנחנו מכירים בסכום העדכני שהוא סביב ה-300 מיליון שקלים שזאת עלות מאוד משמעותית

קריאה: זה כולל את עובדי המדינה

דן נימני: לא

אלון שוסטר: 300 מיליון שקלים ללא עובדי מדינה

דן נימני: 300 מיליון שקלים, שיפוי למעסיקים

קריאה: זה כולל עובדי מדינה

קריאה:  כולל הכול

אלון שוסטר: יכול להיות שבלי זה, הסכום הוא 200 מיליון שקלים

קריאה: בלי זה, הסכום הוא 160 מיליון שקלים

אלון שוסטר: צריך לראות את המספרים

אלון שוסטר:  מה שברור הוא שלא מדובר כאן במיליארדי שקלים אלא מדובר כאן בסדרי גודל שאתם מתמודדים איתם

אלון שוסטר:  אני מפרגן להחלטת הממשלה הנוכחית שהיא עוד לא מיושמת

אלון שוסטר:  אני ודאי אמצא שותפים בבית הזה כדי לעצור את חוסר הצדק המובנה כאשר במשך 75 שנים המעסיקים מתגייסים כי זה החלק שלהם להתגייס

אלון שוסטר:  אולי הם לא משרתים במילואים כמו שאמר יוסי אבל זה חלקם

אלון שוסטר:  אנחנו צריכים לשנות את זה

אלון שוסטר:  זה חלק מההתבגרות שלנו

אלון דסה: ביטוח לאומי

אלון דסה:  אני מנהל גמלאות מחליפות שכר שאחראי גם על התחום של המילואים

אלון דסה:  אני מצטרף לכל הברכות לפורום המכובד ולדיון החשוב שמתקיים כאן, לקולגות שאנחנו איתם בקשר אמיץ - גם עמותת המילואים, אופיר, אסף, אטקה – ועובדים על תיקוני חקיקה חשובים

אלון דסה:       פנית אלינו לגבי עצמאים

אלון דסה:  העצמאים קיבלו מענה בחוק המילואים האחרון, כאשר כבר מ-2016 יש לנו תגמול של 25 אחוזים פיצוי שמקבלים כתוספת על התגמול הרגיל שמבוסס על השומה שלהם

אלון דסה:  זה משהו שכבר קיים

אלון דסה:  ככל שרוצים לגעת בזה, כמובן יש כאן את העלויות הנלוות למהלכים כאלה

אלון דסה:      לגבי הסוגייה השנייה שעלתה כאן, עלויות מעסיק, פיצוי או שיפוי תגמול לעלויות המעסיק על ההפרשות הסוציאליות

אלון דסה:  סדרי גודל של 30 אחוזים

אלון דסה:  זאת אומרת, אם אנחנו עושים את החשבון, אלה סדרי גודל של 300 מיליון שקלים

אלון דסה:  חברי דיבר על התאחדות התעשיינים אבל זה לא כולל את כל השכירים במשק

אלון שוסטר: מעסיקים קטנים

מוטי עזרן: ההערכה שלנו כוללת את כלל המשק בלי הבחנה בין תעשייה או לא

אלון דסה: בסדר

אלון דסה:  לנו יש הערכה טיפה יותר

אלון דסה:  אצלנו זה סביב ה-300 מיליון

אלון שוסטר: כשנגיע לחידוד, נדע מה לעשות

אלון שוסטר:  תודה רבה

אלון שוסטר:  משרד הכלכלה

גולן יונתן טובי: אני מנכ"ל מעוף מרכז

גולן יונתן טובי:  אני מייצג את הסוכנות לעסקים קטנים ובינוניים במשרד הכלכלה

גולן יונתן טובי:  כמו שאבישג תיארה קודם לכן, אנחנו יצאנו לאחרונה בשני פרויקטים למשרתי מילואים פעילים

גולן יונתן טובי:  האחד, פתחנו מחזור ראשון של אקסלרטור ליזמים בתחומים הטכנולוגיים יחד עם צה"ל ועמותת בוגרי 8200

גולן יונתן טובי:  בימים אלה אנחנו מתכננים לפתוח את המחזור השני

אלון שוסטר: יישר כוח

אלון שוסטר:  מה הפרויקט השני?     

גולן יונתן טובי: בעזרת השם גם את המחזור השלישי נפתח בתחילת שנה הבאה

גולן יונתן טובי:  הפרויקט השני הוא אות למעסיקי משרתי מילואים פעילים

גולן יונתן טובי:  גיבשנו כבר תקנון, גיבשנו כמעט הכול, אבל אנחנו צריכים לתת ערך למעסיקים

גולן יונתן טובי:  לא לתת רק תו ותעודה

אלון שוסטר: תהיו שותפים איתנו במהלך הזה, לתת תוקף כספי לתעודה

אלון שוסטר:  תודה רבה על מה שעשיתם ועל מה שעוד תעשו

אלון שוסטר:      ברשותכם, אנחנו עוברים לדוברים נוספים

אלון שוסטר:  עמותת צו 8

אלון שוסטר:  דביר

דביר אינדיג: שלום

דביר אינדיג:  עמותת צו 8

דביר אינדיג:  אנחנו מייצגים את האחוז האחד שעושה מילואים במדינת ישראל

דביר אינדיג:  פחות ופחות עושים

דביר אינדיג:  אמרתי את זה קודם גם בוועדת החוץ והביטחון

דביר אינדיג:  יש כיום הרבה פחות משרתים מכפי שהיה בעבר, לפני 15 ו-20 שנים

דביר אינדיג:      אנחנו מדברים בעיקר על המעסיקים ועל התגמול המזערי

דביר אינדיג:  על שני הנושאים האלה אני רוצה לדבר

דביר אינדיג:       על המעסיקים דיברו כאן

דביר אינדיג:  אם לעצמאים המדינה נותנת 25 אחוזים תוספת לכל עצמאי, כלומר, מכירים בזה שהשכר הברוטו הוא לא השכר היחיד, אז גם המעסיקים צריכים לקבל

דביר אינדיג:  הבעיה היא שהתוספת הכלכלית גדולה

דביר אינדיג:  עד היום המעסיקים נדרשו לממן את זה מכיסם

דביר אינדיג:  זה הזוי שבשנת 2023, ובמשך 75 שנות מדינת ישראל, כל המעסיקים צריכים לסבסד שירות של כל איש מילואים, למעלה מ-25 אחוזים משכרו כאשר מדובר בהבראה, בפנסיה ופיצויים

דביר אינדיג:  כל זה על חשבון המעסיק ולכן מעסיקים לא רוצים לקבל עובדים

דביר אינדיג:       הנקודה הנוספת היא התגמול המזערי אותו צריך להעלות

דביר אינדיג:  יש בעיה של סטודנטים שזה הקהל שמתחיל לעשות מילואים

דביר אינדיג:  זה הקהל שהכי קשה להכניס אותו

אלון שוסטר: אנחנו על זה

אלון שוסטר:  חבר הכנסת טור פז אמר

אלון שוסטר:  אנחנו לא נוותר בעניין

דביר אינדיג: מועדון בהצדעה

דביר אינדיג:  לדעתנו צריך לעבור שיפור

דביר אינדיג:  דיברנו על זה כמה פעמים

דביר אינדיג:  צריך לעבור לחיבור יותר חזק אולי עם חבר

אלון שוסטר: תת-אלוף ודמני שהצטרף ייגע בנקודה

אלון שוסטר:  מה עוד?     

דביר אינדיג: התגמול הנוסף שמחולק ב-1 במאי כל שנה

דביר אינדיג:  דיברנו עם אבישג מאכ"א מילואים

דביר אינדיג:  אני מבין שזה קשה

דביר אינדיג:  אם אפשר בכל זאת לבחון

דביר אינדיג:  ברגע שמגיע היקף הימים שמזכה את התגמול הנוסף, אם אפשר לעשות את החישוב הזה אחד לרבעון ולא אחת לשנה

דביר אינדיג:  אני כמפקד מילואים, אם אני אומר לחייל שלי שיגיע לתעסוקה בסוף הרבעון - - -     

אלון שוסטר: ברור

אלון שוסטר:  ההערה ברורה

אלון שוסטר:  תקבל תשובה

דביר אינדיג: דבר נוסף הוא חיזוק האימונים

דביר אינדיג:  אני לא יודע אם זה שייך לוועדת הכלכלה

אלון שוסטר: לא שייך לוועדת הכלכלה

אלון שוסטר:  תודה

אלון שוסטר:  דביר, תודה רבה על כל מה שאתה עושה

אלון שוסטר:       עודד מעמותת המילואים

עודד מלניק: אני אל"מ במילואים, בוגר קורס חובלים, משרת בחיל הים 52 שנים, בסדיר ובמילואים

עודד מלניק:  השנה עשיתי 23 ימי מילואים

עודד מלניק:  כשאני לא במילואים אני עוסק בהערכות שווי של חברות, חוות דעת כלכליות ותחת הכובע הזה גם הצטרפתי לוועדה שהקים קמל"ר כדי לבחון דרכים לשפר ולצ'פר את מערך המעסיקים

עודד מלניק:      אני אתן רק את השורה התחתונה של מה שאני המלצתי שם

עודד מלניק:  מדובר על שלושה רכיבים כאשר האחד הוא הפרשות סוציאליות וכולם יודעים מה זה, השני הוא ביטוח לאומי מעסיקים והשלישי הוא איזשהו רכיב קטן מתוך אובדן הרווח שנגרם כתוצאה מזה שאיש מילואים יצא למילואים ולא עובד במקום העבודה

אלון שוסטר: אנחנו נשמח לקבל את העבודה, אם היא לא סודית

עודד מלניק: לא

עודד מלניק:  היא לא סודית

אלון שוסטר: אנא העבר אלינו

עודד מלניק: בהחלט, אני אתן לכם את הפירוט

עודד מלניק:  בשורה התחתונה ההמלצה הייתה לתוספת של 25 אחוזים על הברוטו שמקבל עובד המילואים כשכיר

אלון שוסטר: הנקודה הזאת ברורה

עודד מלניק: 2,4 מיליון ימי מילואים, זה מגיע לסדר גודל של 365, 370 מיליון שקלים

אלון שוסטר: אנחנו לא מתקטננים בין 160 ל-360

אלון שוסטר:  נמצא את המספר המדויק

אלון שוסטר:  תודה רבה

רביד שטיינפרס ארמיאץ: אני קצינת התנהגות אוכלוסייה בפיקוד העורף, חברת פורום מילואימיות, נשים עושות מילואים

רביד שטיינפרס ארמיאץ:  אתם מדברים על גמול למעסיקים

רביד שטיינפרס ארמיאץ:  נשים נמצאות במלכוד כפול כי כשאני נמצאת מול מעסיק, לא רק שאני עושה מילואים אלא אני גם נמצאת בסכנה תמידי שאני אצא לחופשת לידה או אחליט להתרבות או אצטרך ללכת להוציא את הילד מהגן כי הגננת מתקשרת ראשונה אלי

רביד שטיינפרס ארמיאץ:  אנחנו נמצאות כאן במלכוד כפול וזאת מורכבות תרבותית

רביד שטיינפרס ארמיאץ:  אני יכולה להעיד מניסיוני האישי שבעוד שבעלי משתחרר עוד רגע ממילואים אחרי שלא זימנו אותו כבר עשור, בשנייה שהבן שלנו נולד המג"ד שלו ביקש שאני אשתחרר למרות שאני נמצאת בצו קריאה מיידי כקצינת התנהגות בפיקוד העורף

רביד שטיינפרס ארמיאץ:       המעסיקים שבראיונות עבודה לא יכולים לשאול אותי האם אני מתכננת ילדים נוספים אבל בהחלט שואלים אותי - - -     

אלון שוסטר: השאלה מרחפת באוויר בלי שישאלו אותה

רביד שטיינפרס ארמיאץ: גם ילדים וגם מילואים? את לא רוצה להתבגר יום אחד? או מה יעשו הילדים שלך? אתם מדברים על החלק של שיפוי של בן הזוג אבל בן הזוג שלי עובד

רביד שטיינפרס ארמיאץ:  זה אומר שאנחנו משלמים עבור בייבי-סיטר ולא רק ביולי-אוגוסט עבור הקייטנות

רביד שטיינפרס ארמיאץ:  הילד שלי חוזר הביתה בשעה 15:00 ומישהו צריך להיות שם

אלון שוסטר: מה המסקנה? מה זה אומר?     

רביד שטיינפרס ארמיאץ: זה אומר שיש קרוב משפחה כלשהו, במקרה הטוב, שלוקח ימי חופש ומסיים, במקרה שלנו, את כל ימי החופש שלו

רביד שטיינפרס ארמיאץ:  כל ימי החופש של חמותי הולכים על המילואים שאני עושה החודש, כולל היום, כרגע, אני במילואים

רביד שטיינפרס ארמיאץ:  בנוסף לזה, אם זאת לא היא, צריך בייבי-סיטר, מטפלות וכן הלאה

רביד שטיינפרס ארמיאץ:  אנחנו כל הזמן במלכוד הזה כי בהקשר הזה אנחנו מופלות

רביד שטיינפרס ארמיאץ:  נשים הן 18 אחוזים מתוך מערך משרתות המילואים

רביד שטיינפרס ארמיאץ:  זה אומר ש-18 אחוזים, לא יספיק הפיצוי של הנשים האלו שהלכו למילואים כי אנחנו לפעמים גם נעלמות לילדים

רביד שטיינפרס ארמיאץ:  אם על אחת כמה וכמה המעסיקים לא רוצים להעסיק משרתי מילואים, תחשבו מה קורה כשזאת אישה

רביד שטיינפרס ארמיאץ:  אני מאוד אשמח לשמוע התייחסויות של הגופים שיושבים כאן שיאמרו איך אתם מתמודדים עם הסוגייה הזאת

רביד שטיינפרס ארמיאץ:  כאמור, 18 אחוזים נשים במילואים זה לא אחוז מבוטל

אלון שוסטר: אני מלא הערכה

אלון שוסטר:  זאת הכרעה שלך שאני שמח לשמוע שהיא קיימת ואני שמח לשמוע, מהנתונים שצה"ל מביא, שהיא מתרחבת

אלון שוסטר:  זה לא זמן להגיד שזה יהיה בסדר כי עובדה שיש יותר

רביד שטיינפרס ארמיאץ: אני חייבת להגיד לך בהקשר הזה שיכול מאוד להיות שהגיע הזמן לשקול שאלה שמעסיקים נשים שעושות מילואים – לא גברים אלא נשים - או הורים שעושים מילואים, לתת להם איזשהו שיפוי נוסף כי גם כך אנחנו נעלמים להם כל שני וחמישי כי שוב הילד חזר חולה מהגן

אלון שוסטר: תודה

אלון שוסטר:  שרה, פורום המילואימיות

שרה טל רחובי: השם הפרטי שלי הוא שרה טל

שרה טל רחובי:  אבישג דיברה על תפקידי פיקוד ותפקידי פיקוד באזרחי מקבילים לתפקידי ניהול

שרה טל רחובי:  אני חושבת שפיל תקרות זכוכית לנשים נמצא בחדר וכולם כבר מכירים אותו, ואנחנו גם מרגישות אותו בתוך שירות המילואים כל שכן כאשר אני מנהלת בתפקיד בכיר, בתפקיד האזרחי שלי, ואני יוצאת למילואים

שרה טל רחובי:  רק החודש אני על 14 ימי מילואים

אלון שוסטר: איפה את משרתת?     

שרה טל רחובי: אני קצינת התנהגות בדיגיטל הסברה בפיקוד העורף

שרה טל רחובי:  המשמעות היא שיש כאן תפיסות תרבותיות שמושפעות ממגמות כלכליות

שרה טל רחובי:  הסיפור הזה של רגע להחזיק את זה שדרך כל התהליכים הטובים שרוצים לקדם כאן, דרך התהליכים הכלכליים למעסיקים, יהיה כאן שינוי תרבותי, יהיה כאן שינוי תפיסתי

אלון שוסטר: אני רוצה לוודא שאני מבין ושכולנו מבינים

אלון שוסטר:  מה שאת אומרת זה לא לקיים הליך הוגן כלפי המעסיקים אלא דרך זה לבצע שינוי תרבותי בחברה הישראלית

שרה טל רחובי: לגמרי

שרה טל רחובי:  בשלוש השנים שאנחנו עובדות בפורום, אנחנו מלכדות נשים רבות שמשרתות במילואים ואנחנו שומעות את זה באמת מכל מקום

שרה טל רחובי:  אישה רוצה לשרת במילואים, בין אם היא אימא לארבעה ילדים כמוני ובין אם היא לא

שרה טל רחובי:  היא רוצה לתת מהערך שלה והיא יכולה להביא מהערך המקצועי שהיא מביאה מתוך האזרחות

שרה טל רחובי:  הסיפור הסביבתי הוא בעיקר החסם

אלון שוסטר: תודה

אלון שוסטר:  אני מוסיף את הוקרתי לרביד גם אליך

אלון שוסטר:  את רק פה או פנים של רבות ומתרבות

אלון שוסטר:      לקראת סיום הישיבה אני מבקש מתת-אלוף ודמני להתייחס לדברים שנאמרו כאן

אמיר ודמני: אני אגיד בקצרה את הדברים הבאים

אמיר ודמני:  קודם כל, אנחנו הצגנו גם עכשיו בוועדת חוץ וביטחון את החשיבות והנחיצות של מערך המילואים ואת הצורך בתגמול והוקרה של המערך הזה

אמיר ודמני:  לכן אנחנו נמצאים בתוכנית רב שנתית ומה שראיתם כבר, זה את החלטות הממשלה שהתקבלו בשווי של 200 מיליון שקלים שהם מצטרפים לכחצי מיליארד שקלים שהם ההטבות בגין תגמול נוסף ותגמול מיוחד בהחזר הוצאות

אמיר ודמני:  לצורך העניין, על פי סדר העדיפויות, אנחנו קבענו שהשלב הבא – ומתקיימת על זה כבר עבודת מטה מתקדמת על ידי שר הביטחון וצה"ל – זה העניין של התגמול המזערי שהוצג כאן

אמיר ודמני:  זה השלב הבא שאנחנו רוצים לקדם

אמיר ודמני:      אנחנו מבינים את העניין ואת החשיבות בנושא של חיזוק המעסיקים, אבל זה סדר העדיפויות שאנחנו שמנו לטיפול

אמיר ודמני:      לגבי דברים שהוצגו כאן, אני רוצה לומר שאנחנו לא יודעים לתת התגמולים אחת לרבעון

אמיר ודמני:  הדבר הזה גורם לכך שהנתונים הם לא מדויקים ואז אנחנו נכנסים כאן למורכבויות

אמיר ודמני:  אנחנו סיכמנו גם בהחלטת ממשלה קודמת שאנחנו עושים את זה פעמיים בשנה

אמיר ודמני:  אני חושב שזה נותן מענה

אמיר ודמני:  אנחנו לא יודעים לתת יותר מזה

אמיר ודמני:  דרך אגב, לאחרונה אנחנו הקדמנו את המענק שהיה אמור להינתן במאי והוא ניתן לפני פסח

אמיר ודמני:  אני חושב שזה היה מהלך מאוד חשוב

אמיר ודמני:       בנושא מועדון בהצדעה

אמיר ודמני:  במסגרת החלטות הממשלה הכפלנו את תקציב מועדון בהצדעה מ-15 ל-30 מיליון שקלים ואני חושב שזה יעשה שינוי משמעותי בנושא של מועדון בהצדעה

אמיר ודמני:       לגבי העניין של נשים במילואים

אמיר ודמני:  יש לא מעט החלטות שמסייעות בידי נשים במילואים לעשות מילואים

אמיר ודמני:   יותר מאוחר אנחנו יושבים בוועדה למעמד האישה ואנחנו נדבר גם על זה

אמיר ודמני:  אנחנו מעודדים

אמיר ודמני:  הוצגו גם נתונים לפיהם עלינו בהיקף המשרתות בצה"ל ל-18 אחוזים ולהערכתי המספר הזה ימשיך ויעלה לאור הנתונים של הסד"כ הסדיר

אמיר ודמני:      עד כאן

אמיר ודמני:  תודה

אלון שוסטר: תודה רבה

אלון שוסטר:  חברים, אני רוצה לסכם את הדיון ולומר תודה קודם כל לכל מי שנושאת ונושא בנטל

אלון שוסטר:  אנחנו בחילופי עיתים, בנקודה שבה אנחנו צריכים לוודא שהרוח המגויסת למען המשימות הלאומיות בתחום הביטחון לא נחלשת ואנחנו צריכים לעשות את זה בסיטואציה הרבה יותר קשה

אלון שוסטר:  במובנים מסוימים לא היה קל לפני 75 שנים אבל הרוח במחצית המאה הקודמת, הרוח הלאומית, הקושי, השבר הגדול שבו עמדנו ויצאנו ממנו אל המדינה, נתן לנו דחיפה חזקה של דור וחצי או שניים

אלון שוסטר:  אנחנו כרגע נמצאים בעולם אחר שבו צריך לעודד בכל מיני דרכים את השירות למען הכלל

אלון שוסטר:       יש שלוש נקודות שאני מבקש להצביע עליהן

אלון שוסטר:  ראשית, נושא התגמול שאתם קוראים לו המזערי, ואני חושב שזה ממעיט גם בהיבט הכספי של העניין וגם במהות

אלון שוסטר:  זה התגמול הבסיסי או המינימלי למשרת המילואים

אלון שוסטר:  הוא מאוד חשוב ואני מאוד מקווה שיימצא לזה פתרון

אלון שוסטר:      נושא שיפוי המעסיקים

אלון שוסטר:  אני מניח שאנחנו נגבש את הצעת החוק ונביא אותה לבחינה משותפת עם הרשות המבצעת או רשויות שקשורות למבצעת

אלון שוסטר:      קלטתי את הנושא של האישה המשרתת, האימא, ויש בזה ממד מאוד חשוב שקשור באספקטים נוספים אחרים של החברה הישראלית שמוכרים לכם

אלון שוסטר:      אני ממליץ לבוא גם לישיבות הבאות

אלון שוסטר:  אנחנו נהיה בוועדת החינוך ואחר כך בוועדה לקידום מעמד האישה

אלון שוסטר:      
     אני מודה לכולם על ההשתתפות

אלון שוסטר:  תודה